[{"text_idx": "#000045", "text": "Y tywydd. Os yw\u2019r hinsawdd yn cynhesu, mae\u2019r atmosffer yn gallu dal mwy o ddw\u0302r. Fe allai hyn olygu mwy o law, a mwy o law trwm iawn.\nTymhorau\u2019n newid. Efallai y bydd gaeafau\u2019n dod yn fwy cynnes a gwlyb, a\u2019r hafau\u2019n fwy gwlyb. Efallai y bydd y gwanwyn yn dechrau mor gynnar a\u0302 Chwefror.\nTywydd gwaeth. Efallai y gwelwn ni stormydd cryfach, mwy ffyrnig o\u2019r Iwerydd, nid dim ond yn ystod y gaeaf.\nBywyd gwyllt. Nid yw creaduriaid yn gallu newid yn gyflym. Efallai na fydd rhai rhywogaethau\u2019n gallu ymdopi gyda thywydd cynhesach. Efallai na fydd creaduriaid eraill sy\u2019n mudo i Sir Benfro yn gallu dod o hyd i unrhyw fwyd pan fyddan nhw\u2019n cyrraedd, ac efallai na fyddan nhw\u2019n gallu magu eu rhai bach.\nFfermio. Mae hafau gwlyb yn newyddion drwg i gnydau.\nAberoedd. Fe fydd mwy o stormydd yn golygu y bydd y mwd yn yr aberoedd yn cael ei olchi i ffwrdd, neu efallai y bydd llifogydd yn dod a\u0302 mwy o fwd i\u2019r aberoedd. Fe fydd hyn yn effeithio ar bobl sy\u2019n defnyddio\u2019r ddyfrffordd neu fywyd gwyllt.\nTwristiaeth. A fydd pobl eisiau ymweld a\u0302 Sir Benfro os yw\u2019n hafau\u2019n dod yn fwy gwlyb a stormus?"}, {"text_idx": "#000047", "text": "Efallai nad yw\u2019r newidiadau hyn yn ymddangos yn rhai pwysig, ond dychmygwch sut allai hyn effeithio ar y man ble rydych chi\u2019n byw. Mae Dinbych-y-pysgod yn gyrchfan boblogaidd yn y Parc Cenedlaethol. A fydd pobl eisiau ymweld os yw\u2019r hafau\u2019n oerach ac yn wlypach. Sut fydd hyn yn effeithio ar westai, meysydd carafannau neu hyd yn oed gwerthwyr hufen ia\u0302?"}, {"text_idx": "#000058", "text": "Dewch i archwilio\u2019r bywyd gwyllt bendigedig sydd wedi ymgartrefu yma ar Arfordir Penfro."}, {"text_idx": "#000059", "text": "Mae yna lawer o gynefinoedd ym Mharc Cenedlaethol Arfordir Penfro sy'n cynnal amrywiaeth eang o fywyd gwyllt."}]